ועדת העבודה, הרווחה והבריאות, כנסת 17, פרוטוקול מספר 47, 2006-07-17 12:00

משה שרוני: שלום רב.

משה שרוני: אני פותח את הישיבה בנושא:

משה שרוני: הצעת חוק הביטוח הלאומי (תיקון מס' 90) (קצבאות הילדים), התשס"ו-2006.

קריאה: - - -

משה שרוני: לקריאה שניה ושלישית.

משה שרוני: מהממשלה כותבים לנו שיש הסתייגות של סיעת חד"ש.

משה שרוני: בסוף נצביע על כך.

משה שרוני: נציגי הביטוח הלאומי, בבקשה.

נציגת הביטוח הלאומי: אציג את התיקון בקצרה: בחוק התוכנית להבראת כלכלת ישראל, תוקנה הוראת סעיף 68, לפיה כל ילד יקבל שיעור שווה של קצבה, ללא קשר למיקומו הסידורי במשפחה.

נציגת הביטוח הלאומי: נקבעה הוראה מיוחדת בסעיף קטן (ב) לגבי ילדים שנולדו לפני 1.6.2003.

נציגת הביטוח הלאומי: למעשה, יש הפחתה של השיעורים בהדרגה עד שנת 2009, כשבשנת 2009 היינו צריכים להגיע למצב שבו בעד כל ילד ישתלם אותו שיעור של קצבה.

משה שרוני: - - -

אברהם רביץ: זה הסכם קואליציוני עם ש"ס.

נציגת הביטוח הלאומי: בהתאם להחלטת הממשלה, אנחנו מבקשים להביא תיקון לאישורה של הכנסת, לפיו אנחנו מבטלים את לוח ד', כך שילדים שנולדו לפני 1 ביוני 2003 יקבלו בהתאם לשיעור הקבוע היום – בעד ילד שלישי 178 ש"ח במקום 144 ש"ח, ובעד הילד הרביעי 329 ש"ח.

נציגת הביטוח הלאומי: למעשה, אנחנו מנציחים את המצב כפי שהוא היום, ומבטלים את ההפחתה ההדרגתית עד 2009.

אברהם רביץ: תרשמי אותי רק להסתייגות, כדי לדבר.

משה שרוני: לפני ההצבעה יש את ההסתייגויות של מוחמד ברכה ושל חנא סוויד.

משה שרוני: מי בעד ההסתייגות?

אברהם רביץ: הם גם רוצים רק לדבר.

ג'ודי וסרמן: לא, הם רוצים להציע לוועדה - - -

משה שרוני: הם רוצים לכרכר במליאה?

משה שרוני: בסדר.

ג'ודי וסרמן: לא.

ג'ודי וסרמן: אם מישהו בעד ההסתייגויות.

אברהם רביץ: לא, אנחנו נגד.

משה שרוני: לא.

משה שרוני: נגד.

וילמה מאור: צריך להצביע, לא?

וילמה מאור: הצבעה בעד ההסתייגות – מיעט נגד – רוב ההסתייגות של סיעת חד"ש לא נתקבלה.

ג'ודי וסרמן: לפי התיקון, לגבי הילד השלישי שנולד לפני יוני 2003, הסכום הבסיסי הוא 178 ש"ח.

משה שרוני: במקום?

ג'ודי וסרמן: זה הסכום הקבוע היום.

ג'ודי וסרמן: אבל לפי החוק הקיים, בשנת 2007--

אברהם רביץ: זה בא לקזז--

ג'ודי וסרמן: למנוע את ההפחתה הבאה.

ג'ודי וסרמן: לגבי ילד שהוא הילד הרביעי ואילך, אנחנו מדברים על 328 ש"ח.

נציגת הביטוח הלאומי: זה הסכום הבסיסי כפול 2.2 ש"ח

ג'ודי וסרמן: לגבי הילד הראשון והשני, אנחנו נשארים ב-148 ש"ח, וכך גם ילד שלישי, שנולד אחרי יוני 2003.

נציגת הביטוח הלאומי: כן, כי למעשה אנחנו לא מתקנים את סעיף (א).

נציגת הביטוח הלאומי: התיקון הוא רק לגבי סעיף (ב), שחל לגבי מי שנולד - - -

משה שרוני: זה לפי ההסכם הקואליציוני של ש"ס?

אברהם רביץ: כן.

אברהם רביץ: וספרו לש"ס שבאתי להגן עליהם בחירוף נפש.

משה שרוני: מי בעד התיקונים להצעת החוק?

משה שרוני: הצבעה בעד הצעת החוק - פה אחד.

משה שרוני: הצעת חוק הביטוח הלאומי (תיקון מס' 90) (קצבאות ילדים), התשס"ו-2006, נתקבלה.

משה שרוני: אין מתנגדים ואין נמנעים.

אברהם רביץ: זה צריך לעלות השבוע, כי אחרת אנחנו מפספסים.

משה שרוני: כן, נעשה מאמצים להעביר את זה.

משה שרוני: תודה רבה לנציגי הביטוח הלאומי.

משה שרוני: נציגי האוצר כאן?

וילמה מאור: לא, הם מסכימים.

משה שרוני: כשיש הסכם קואליציוני, האוצר איננו.

משה שרוני: תודה רבה, הישיבה נעולה.